આત્મહત્યાનો પ્રયાસ કરનાર ગોકુલભાઈ વારુ (29 વર્ષ) નામનો આ યુવાન જામનગરના ધ્રોલ તાલુકાનો રહેવાસી છે. રેતી માફિયાઓ સામેની તેની વારંવારની અરજીઓ પર કોઈ કાર્યવાહી ન થતાં તેણે આ પગલું ભર્યું હોવાનું જાણવા મળી રહ્યું છે. જાણવા મળ્યા મુજબ, બેફામ રેતી ચોરી સામેની તેની વારંવારની અરજીઓ પર કોઈ પગલાં ન લેવાતાં તેણે ન્યાય મેળવવા આત્મહત્યા જ એકમાત્ર રસ્તો હોવાનું વિચારી ઊંઘની ગોળીઓ ખાઈ લઈ આત્મહત્યાનો પ્રયાસ કર્યો હતો. જોકે, તેને તાત્કાલિક 108 દ્વારા ગાંધીનગર સિવિલ હોસ્પિટલ લઈ જવાયો હતો, જ્યાં હાલ તેની સારવાર ચાલી રહી છે.